Mezőhegyes

Mezőhegyes [mezOhedjeŝ] estas urbo en Hungario, en regiono Suda Ebenaĵo, en departemento Békés, en Distrikto Mezőkovácsháza.
eta|maldekstre|

 Geografio 
Mezőhegyes situas sur ebenaĵo, laŭ la hungara-rumana landlimo (ne havanta limpasejon), laŭ flankovojoj. Malgravaj vagonaroj trafikas al Orosháza, Battonya, Makó kaj Mezőkovácsháza. Tiu lasta urbo troviĝas 14, Battonya 18, Makó 32, Orosháza 34, Békéscsaba 55, Szeged 59, Budapeŝto 213 km.

 Historio 
La unua skriba mencio devenis el  1421. La turkoj okupis la regionon, kiu senhomiĝis. La regiono liberiĝis de turkoj en 1687. En 1785 Jozefo la 2-a fondis reĝan ĉevalejon kaj bredejon en la neloĝata loko (la fakta establino estis József Csekonics). La reĝo dufoje, kaj poste ankaŭ Francisko Jozefo la 1-a (Aŭstrio) vizitis la ĉevalejon. En 1789 la loko ricevis foirorajton po 2 jare. En 1854 tertremo okazis, sed tio ne haltis la prosperon. Konstruiĝis kazernoj, staloj, loĝejoj, fabrikoj pri alkoholaĵo kaj sukero. En 1872 vilaĝo formiĝis. En 1846 katolika, en 1909 kalvinana, en 1949 luterana preĝejoj konstruiĝis. Fervojo al Arad pretiĝis en 1882. En 1919 la rumanoj okupis la vilaĝon ĝis 1920. En 1946 oni disdonis parcelojn al la malriĉaj kamparanoj el la grandbieno.

Ekde 1971 la vilaĝo ricevis titolon grandvilaĝo, en 1989 urbo. En 1997 la sukeroproduktado ĉesis. La urban ekonomion karakterizas okupiĝo pri agrikulturo kaj ĉevalbredado.

 Vidindaĵoj 
 Preĝejo Sankta Georgo (Mezőhegyes)
 Kalvinana preĝejo (Mezőhegyes)
 Luterana preĝejo (Mezőhegyes)

 Famuloj 
eta| 
 En Mezőhegyes naskiĝis:
 agronomo Pál Battha
 kemiisto András Krámli
 liberecbatalanto Paulina Pfiffner
 naĝisto Katalin Engelhardt
 skulptisto Ferenc Sütő.
 En Mezőhegyes mortis:
 ĵurnalisto János Espersit
 Ferenc Kozma (agronomo).

 Ĝemelurboj 
  Arad, Rumanio (2012)
  Târgu Secuiesc, Rumanio (1990)
  Mordano, Italio (1990)
  Peregu Mic, Rumanio (1995)
  San Giorgio di Nogaro, Italio (1998)
  Túrkeve, Hungario (2012)

 Fontoj 
 distancoj 

Kategorio:Mezőhegyes